Jääkiekon maailmanmestaruuskilpailut 2011

Jää­kiekon maailman­mestaruus­kilpailut 2011 olivat järjestyksessään 75. miesten jääkiekon maailman­mestaruus­kilpailut. Kisojen isäntämaana toimi Slovakia, ja kisojen ajankohta oli 29. huhtikuuta – 15. toukokuuta 2011. Kisojen ottelut pelattiin Bratislavan Orange Arenalla ja Košicen Steel Arénalla. Turnauksen ensimmäinen ottelu pelattiin Saksan ja Venäjän välillä. Suomen joukkueen osalta turnaustapahtuma alkoi 30. huhtikuuta, kun se kohtasi avausottelussaan Tanskan. Turnauksen loppuottelussa Suomi voitti Ruotsin maalein 6–1 ja voitti historiansa toisen maailman­mestaruuden. Edellisen maailman­mestaruutensa Suomen jää­kiekko­maa­joukkue voitti niin ikään Ruotsia vastaan vuonna 1995, pari maalia pienemmin lukemin: 4–1.

Tšekki voitti tapahtumarikkaassa pronssiottelussa Venäjän maalein 7–4 ja sai pronssia. Maailmanmestaruuttaan puolustanut Tšekki oli ennen välieriä voittanut kaikki ottelunsa, myös lohko-ottelunsa Suomea vastaan, mutta Ruotsi oli välierissä vahvempi ja Tšekki hävisi sen maalein 2–5. Tämä välierätappio jäikin Tšekin ainoaksi tappioksi.

Vuodeksi 2011 jääkiekon pääsarjaan olivat nousseet Itävalta ja Slovenia, jotka putosivat takaisin 1. divisioonaan seuraavaksi vuodeksi. Slovakia järjesti kilpailut ensimmäistä kertaa itsenäisenä valtiona. Tšekkoslovakian aikana MM-kilpailujen otteluita pelattiin Bratislavassa kaksi kertaa: vuosina 1959 ja 1992. Kilpailut olivat toistaiseksi viimeiset, joiden tuotannosta vastasi YLE. YLE aloitti MM-kisalähetykset vuonna 1995, samana vuonna kuin Suomi voitti ensimmäisen maailmanmestaruuden. Seuraavan kuuden vuoden kisojen televisiointioikeudet ovat MTV Oy:llä. Samalla useimmat ottelut esitettiin vain maksullisilla kanavilla, mutta Suomen ottelut, välierät ja loppuottelu nähtiin MTV3-kanavalla tai muilla vapaasti katsottavilla kanavilla. 

Kisojen tunnuskappale oli Kristinan esittämä "Life Is A Game" ja kisojen maskotti oli nimeltään Goooly.

Otteluareenat

Alkusarja 
Joukkueet pelasivat yksinkertaisen alkusarjan, jossa kullekin joukkueelle kertyi kolme ottelua. Kunkin lohkon kolme parasta jatkoi välisarjaan ja neljäs joutui putoamissarjaan.

Pistelasku
Varsinaisella peliajalla voitetusta ottelusta joukkue sai kolme sarjapistettä, varsinaisella peliajalla hävitystä ottelusta nolla pistettä ja jatkoajalle päätyneestä ottelusta yhden pisteen. Ottelun jatkoajalla tai rangaistuslaukauskilpailussa voittanut joukkue sai vielä yhden lisäpisteen. Ottelu ei voinut päättyä tasapeliin, vaan sitä jatkettiin niin kauan, että voittaja saatiin selville. Sarjan lopussa joukkueiden välisen paremmuuden ratkaisivat kunkin joukkueen saavuttamat sarjapisteet.

Paremmuus tasapisteissä
Tilanteessa, jossa kaksi joukkuetta päätyi sarjan lopussa tasapisteisiin, näiden joukkueiden välisen paremmuuden määräsi niiden keskinäinen ottelu.

Jos tasapisteissä olevia joukkueita oli kolme tai useampia, näiden keskinäisistä otteluista muodostettiin sarja, jonka sarjapisteet ratkaisivat näiden joukkueiden keskinäisen paremmuuden. Jos näistä joukkueista kaikki tai osa oli edelleen tasoissa, näiden keskinäisen paremmuuden ratkaisi ensisijaisesti kunkin joukkueen tässä keskinäisessä sarjassa saavuttama maaliero ja sen jälkeen tarvittaessa joukkueen tekemät maalit.

Jos näistä joukkueista kaksi oli tämän jälkeen edelleen tasoissa, ratkaisi paremmuuden keskinäinen ottelu. Jos tasoissa oli joukkueista vähintään kolme, mutta ei kaikki, muodostettiin niistä edelleen pienempi ryhmä, jonka keskinäiset ottelut laskettiin edellä mainitulla tavalla sarjaksi. Näin jatkettiin tarvittaessa niin moneen kertaan, että kaikkien joukkueiden keskinäinen paremmuus saatiin selville.

Jos näistä joukkueista vähintään kolme oli tämänkin jälkeen edelleen tasoissa, verrattiin ryhmän kunkin joukkueen ottelua lähimmäksi paremmin sijoittunutta muuta joukkuetta vastaan. Tässä vertailussa ryhmän keskinäisen paremmuuden ratkaisivat ensiksi tuota ulkopuolista joukkuetta vastaan saavutetut sarjapisteet, sitten maaliero ja tehdyt maalit.

Jos ryhmässä vähintään kolme joukkuetta oli edelleen tasoissa, tehtiin vastaava vertailu kunkin joukkueen ottelusta seuraavaksi lähimmäksi paremmin sijoittunutta ryhmän ulkopuolista joukkuetta vastaan. Näin jatkettiin tarvittaessa niin moneen kertaan, että kaikkien joukkueiden keskinäinen paremmuus saatiin selville.

Jos ryhmässä edelleenkin oli vähintään kolme joukkuetta tasoissa, ratkaisi niiden keskinäisen paremmuuden sijoitus IIHF:n edellisvuoden maailmanrankingissa.

Alkusarjan lohkojako 

Alkulohkot määräytyivät vuoden 2010 maailmanrankingin perusteella seuraaviksi:

A-lohko
 1.
 8.
 9.
 16.

B-lohko
 2.
 7.
 10.
 15.

C-lohko
 3.
 6.
 11.
 14.

D-lohko
 4.
 5.
 12.
 13.

Sarjataulukot ja ottelutulokset

Värien selitys

A-lohko

Sarjataulukko

OttelutOtteluiden alkamisajat ovat Slovakian aikoja.

B-lohko
Sarjataulukko

OttelutOtteluiden alkamisajat ovat Slovakian aikoja.

C-lohko
Sarjataulukko

OttelutOtteluiden alkamisajat ovat Slovakian aikoja.

D-lohko
Sarjataulukko

OttelutOtteluiden alkamisajat ovat Slovakian aikoja.

Välisarja

Välisarjaan eteni kustakin alkulohkosta kolme parasta joukkuetta. Välisarjassa joukkueet jaettiin kahteen lohkoon. Lohkossa E pelasivat A- ja D-lohkojen kolme parasta, lohkossa F pelasivat B- ja C-lohkojen kolme parasta. Alkusarjassa toisiaan vastaan pelanneet joukkueet eivät kohdanneet enää välisarjassa, mutta niiden keskinäiset alkusarjan ottelut laskettiin mukaan välisarjan tuloksiin.

E-lohko
Sarjataulukko

OttelutOtteluiden alkamisajat ovat Slovakian aikoja.

F-lohko
Sarjataulukko

OttelutOtteluiden alkamisajat ovat Slovakian aikoja.

Putoamissarja

G-lohko

Sarjataulukko

OttelutOtteluiden alkamisajat ovat Slovakian aikoja.

Pudotuspelit

OttelutOtteluiden alkamisajat ovat Slovakian aikoja.

Puolivälierät

Välierät

Mitaliottelut

Pronssiottelu

Loppuottelu

Lopputulokset 

 Pääsarja 

 &  1. divisioona

 &  2. divisioona

 3. divisioona

Itävalta ja Slovenia tippuivat 1. divisioonaan ja pääsarjaan nousivat Italia ja Kazakstan.

Palkinnot

IIHF:n valitsemat turnauksen parhaat pelaajat
Paras maalivahti:  Viktor Fasth
Paras puolustaja:  Alex Pietrangelo
Paras hyökkääjä  Jaromír Jágr
Arvokkain pelaaja:  Viktor Fasth

Median valitsema tähtikentällinen
Maalivahti:  Viktor Fasth
Puolustajat:  David Petrasek,  Marek Židlický
Hyökkääjät:  Patrik Berglund,  Jarkko Immonen,  Jaromír Jágr

Pistepörssi

Erotuomarit
IIHF valitsi 16 päätuomaria ja 16 linjatuomaria viheltämään Slovakian maailmanmestaruuskilpailuissa. He olivat:

Päätuomarit
 Vladimír Baluška
 Vjatšeslav Bulanov
 Darcy Burchell
 Antonín Jerábek
 Danny Kurmann
 Christer Lärking
 Eduards Odinš
 Konstantin Olenin
 Peter Ország
 Sami Partanen
 Sören Persson
 Daniel Piechaczek
 Brent Reiber
 Jyri-Petteri Rönn
 Vladimír Šindler
 Thomas Sterns

Linjatuomarit
 Roger Arm
 Chris Carlson
 Paul Carnathan
 Ivan Dedjoulia
 Jirí Gebauer
 Manuel Hollenstein
 Matjaž Hribar
 Kiel Murchison
 Milan Novák
 Andre Schrader
 Sirko Schulz
 Anton Semjonov
 Sergei Šeljanin
 Jussi Terho
 Christian Tillerkvist
 Miroslav Valach

Kisojen TV-lähetysoikeuksia

Katso myös
 Jääkiekon maailmanmestaruuskilpailujen 2011 kokoonpanot
 Suomi jääkiekon maailmanmestaruuskilpailuissa 2011
 Jääkiekon 1. divisioonan maailmanmestaruuskilpailut 2011
 Jääkiekon 2. divisioonan maailmanmestaruuskilpailut 2011
 Jääkiekon 3. divisioonan maailmanmestaruuskilpailut 2011

Lähteet

Aiheesta muualla 

 Turnaus IIHF:n tulospalvelussa 
 Virallinen sivusto 
 YLE:n kisasivu kisoista 
 Leijonat.fi - Team Finland Media Guide 2011

2011
Maailmanmestaruuskilpailut
Bratislavan urheilutapahtumat
Košice